Муцуа Такагашы

**Муцýа Такагáшы** (па-японску: 高橋 睦郎, Mutsuo Takahashi; нар. 15 сьнежня 1937, Фукуока, Японія) ― японскі паэт, эсэіст, пісьменьнік. Ён добра вядомы сваімі адкрытымі творамі на гомаэратычныя тэмы.
## Жыцьцяпіс

Муцуа Такагашы нарадзіўся ў 1937 годзе ў сельскай мясцовасьці на высьпе Кюсю. Правёў   свае першыя гады, жывучы ў вёсцы. У дзяцінстве падчас вайны зьведаў нястачу. Хварэў на сухоты.

Скончыў Пэдагагічны ўнівэрсытэт у Фукуока і ў 1962 годзе пераехаў у Токіё. Доўгія гады працаваў у рэклямнай кампаніі, але між тым пісаў шмат вершаў.

Ён быў ляўрэатам шэрагу важных літаратурных прэміяў у Японіі, а ў 2000 годзе атрымаў прэстыжную прэмію Кунсё за ўнёсак у сучасную японскую літаратуру.

У цяперашні час ён жыве ў прыморскім месьце Зушы, у некалькіх кілямэтрах на поўдзень ад Якагамы.

## Творчасьць

У сваіх мэмуарах і інтэрвію Такагашы згадвае, што ў той час, які ён праводзіў з сваімі школьнымі таварышамі, ён усё больш усьведамляў уласную сэксуальную цяга да мужчынаў. Гэта стала звычайнай тэмай у першай кнізе паэзіі, якую ён апублікаваў у 1959 годзе.

Яго першай кнігай, якая прыцягнула ўсенародную ўвагу, стала «Ружовае дрэва, фальшывыя палюбоўнікі» (薔薇の木･にせの恋人たち, Bara no ki, nise no koibito-tachi), зборнік, апублікаваны ў 1964 годзе, які сьмела і проста апісвае эратычнае каханьне паміж мужчынамі.

Прыкладна ў той жа час Такагашы адправіў свой паэтычны зборнік празаіку Юкіё Місыму, які зьвязаўся зь ім і прапанаваў выкарыстоўваць сваё імя для прасоўваньня творчасьці Такагашы. Абодвух зьвязвалі цесныя сяброўскія адносіны, якія працягваліся да самагубства Місымы ў 1970 годзе.

Гомаэратызм заставаўся важнай тэмай у ягонай паэзіі, напісанай вольным вершам на працягу 1970-х гадоў, у тым ліку ў доўгай паэме «Ода» (頌, Homeuta).

Прыкладна ў той жа час Такагашы пачаў пісаць прозу. У 1970 годзе ён апублікаваў «Дванаццаць поглядаў здалёк» пра сваё раньняе жыцьцё і аповесьць «Сьвяты мыс» (聖なる岬, Sei naru misaki) пра сваё ўласнае эратычнае абуджэньне. У 1972 годзе ён напісаў «Легенду пра сьвятое месца» (聖所伝説, Seisho densetsu), сюррэалістычную навэлу, натхнёную яго ўласным досьведам падчас саракадзённай паездкі ў Нью-Ёрк.

У 1974 годзе ён выдаў «Дзэнскае паломніцтва цноты» (善の遍歴, Zen no henreki), гомаэратычную і часта надзвычай гумарыстычную перапрацоўку легенды пра Судхану, якая зьмяшчаецца ў клясычнай будысцкай сутры Аватамсака.

Прыблізна ў 1975 г. Такагашы пачаў дасьледаваць больш шырокі спэктар тэмаў, такіх як лёс чалавецтва, падарожжы па многіх краінах сьвету і адносіны ў сучасным сьвеце. Менавіта з такім пашырэньнем тэмаў паэзія Такагашы пачала заваёўваць усё больш шырокую аўдыторыю.

## Творы

• Poems of a Penisist, trad. Hiroaki Sato, Chicago, Chicago Review Press, 1975. (ISBN 978-0-914090-08-3).

• A Bunch of Keys: Selected Poems, trad. Hiroaki Sato, Trumansburg (NY), Crossing Press, 1984. (ISBN 978-0-89594-144-2).

• Sleeping, Sinning, Falling, trad. Hiroaki Sato, San Francisco, City Lights Books, 1992. (ISBN 978-0-87286-268-5).

• On Two Shores: New and Selected Poems, trad. Mitsuko Ohno et Frank Sewell, Dublin, Dedalus Press, 2006. (ISBN 978-1-904556-49-7).

• We of Zipangu: Selected Poems, trad. James Kirkup et Tamaki Makoto, Todmorden (UK), Arc Publications, 2006. (ISBN 978-1-904614-04-3).

• Printemps florentin, choix de poèmes, trad. Bruno Smolarz, Presses de la Sorbonne Nouvelle, "Cahiers de poésie bilingue", n°8, 2020 (ISBN 978-2-37906-042-7).

## Крыніцы

Катэгорыя:Нарадзіліся 15 сьнежня
Катэгорыя:Нарадзіліся ў 1937 годзе
Катэгорыя:Нарадзіліся ў Японіі
Катэгорыя:Японскія паэты
Катэгорыя:Японскія эсэісты
Катэгорыя:Японскія літаратары
Катэгорыя:ЛГБТ